ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ σχετικά με την εξέλιξη των δαπανών του ΕΓΤΠΕ-Τμήμα Εγγυήσεων - Σύστημα έγκαιρης προειδοποίησης αριθ. 3/2000

ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ σχετικά με την εξέλιξη των δαπανών του ΕΓΤΠΕ-Τμήμα Εγγυήσεων - Σύστημα έγκαιρης προειδοποίησης αριθ. 3/2000

ΠΙΝΑΚΑΣ ΠΕΡΙΕΧΟΜΕΝΩΝ

1. Συνολική εξέλιξη των μηνιαίων δαπανών

2. Προσωρινή απορρόφηση των πιστώσεων

3. Σχόλια

4. Συμπεράσματα

1. Συνολικη εξελιξη των μηνιαιων δαπανων

Οι παρακάτω πίνακες παρουσιάζουν τη συνολική εξέλιξη των μηνιαίων δαπανών σε σχέση με την προβλεπόμενη πορεία των δαπανών. Η κατάσταση αυτή αντιστοιχεί στις δαπάνες που πραγματοποιήθηκαν στα κράτη μέλη από τις 16 Οκτωβρίου 1999 έως τις 31 Ιανουαρίου 2000.

1.1. Η υποκατηγορία « Παραδοσιακές δαπάνες του ΕΓΤΠΕ-τμήμα Εγγυήσεων και κτηνιατρικές δαπάνες »

>ΘΕΣΗ ΠIΝΑΚΑ>

1.2. Η υποκατηγορία 1β « Αγροτική ανάπτυξη και συνοδευτικά μέτρα »

>ΘΕΣΗ ΠIΝΑΚΑ>

2. Προσωρινη απορροφηση των πιστωσεων

>ΘΕΣΗ ΠIΝΑΚΑ>

3. Σχολια

3.1. Η εκτέλεση των πιστώσεων για τον Μάρτιο 2000

LΗ εκτέλεση των πιστώσεων του υποτμήματος B1 του προϋπολογισμού για τον Μάρτιο 2000 (δαπάνες των κρατών μελών από τις 16 Οκτωβρίου 1999 έως τις 31 Ιανουαρίου 2000) ανέρχονται σε 22 805 εκατ. EUR, ήτοι 55,6% των πιστώσεων. Οι δαπάνες είναι :

- για την υποκατηγορία 1α (παραδοσιακές δαπάνες του ΕΓΤΠΕ-τμήμα Εγγυήσεων και κτηνιατρικές δαπάνες) ακριβώς, σχεδόν, στο επίπεδο του δείκτη, όπως ήταν ήδη και τον προηγούμενο μήνα,

- για την υποκατηγορία 1β (αγροτική ανάπτυξη και συνοδευτικά μέτρα) κατά 70 εκατ. EUR υψηλότερες από το δείκτη. Η υπέρβαση αυτή αντιστοιχεί, επίσης, στην κατάσταση που εμφανίστηκε στο τέλος του προηγούμενου μήνα.

Με την ευκαιρία της υποβολής των προτάσεων καθορισμού των τιμών για το 2000/2001, πραγματοποιήθηκε συγκυριακή αναθεώρηση των αναγκών για την υποκατηγορία 1α. Η αναθεώρηση αυτή εμφανίζει ανάγκες ελαφρώς μικρότερες από εκείνες που ορίστηκαν κατά την κατάρτιση της διορθωτικής επιστολής το φθινόπωρο του περασμένου έτους. Ωστόσο, δεδομένου ότι οι εγγεγραμμένες στον προϋπολογισμό πιστώσεις καθορίστηκαν σε επίπεδο πολύ χαμηλότερο εκείνου των αναγκών της διορθωτικής επιστολής, η συγκυριακή αναθεώρηση προβλέπει υπέρβαση των πιστώσεων στο τέλος του οικονομικού έτους ύψους 582 εκατ. EUR (βλέπε συνημμένο πίνακα).

Επισημαίνεται ότι, από το ποσό αυτό, μπορεί, ενδεχομένως, να αφαιρεθεί το εξοικονομούμενο ποσό των 200 εκατ. EUR κατ´ανώτατο όριο, λόγω της ευνοϊκής εξέλιξης της τιμής του δολαρίου (βλ. επόμενο σημείο). Λαμβανομένου υπόψη του εν λόγω εξοικονομούμενου ποσού, οι δαπάνες θα πρέπει να παραμείνουν εντός του ανωτάτου ορίου της υποκατηγορίας 1α.

3.2. Νομισματικοί παράγοντες

3.2.1. Η ισοτιμία του δολαρίου έναντι του ευρώ

Το επίπεδο των δαπανών που αναφέρεται στο προηγούμενο σημείο λαμβάνει υπόψη την εξέλιξη της ισοτιμίας του δολαρίου έναντι του ευρώ. Για σημαντικό μέρος των επιστροφών κατά την εξαγωγή των γεωργικών προϊόντων, ιδίως για τα σιτηρά και τη ζάχαρη, καθώς και για την περίπτωση ορισμένων εσωτερικών ενισχύσεων όπως η ενίσχυση για το βαμβάκι, το επίπεδο των δαπανών εξαρτάται από την εξέλιξη της τιμής του δολαρίου.

Σύμφωνα με την απόφαση του Συμβουλίου για τη δημοσιονομική πειθαρχία, ο γεωργικός προϋπολογισμός 2000 καταρτίστηκε βάσει της μέσης ισοτιμίας του δολαρίου για τον Ιανουάριο, Φεβρουάριο και Μάρτιο 1999 που ανήλθε σε 1 EUR = 1,12 $.

Οι πραγματικές τιμές του ευρώ που παρατηρήθηκαν τους τελευταίους μήνες ήσαν σαφώς χαμηλότερες από τη δημοσιονομική ισοτιμία. Είναι, επομένως, πολύ πιθανό ότι ο μέσος όρος των τιμών του δολαρίου που διαπιστώνονται από την 1η Αυγούστου 1999 έως τις 31 Ιουλίου 2000 (περίοδος αναφοράς για τον προσδιορισμό της επίδρασης του δολαρίου) θα αποκλίνει από αυτή τη δημοσιονομική ισοτιμία και ότι το επίπεδο των δαπανών που πραγματοποιήθηκαν από τα κράτη μέλη θα είναι χαμηλότερο λόγω της εξέλιξης της τιμής δολαρίου [1].

[1] Ο μέσος όρος των τιμών του δολαρίου που διαπιστώθηκαν από την 1η Αυγούστου 1999 έως τις 22 Φεβρουαρίου 2000 είναι 1 EUR = 1,03 $. Αν η τιμή της 22ας Φεβρουαρίου (περίπου 1 EUR = 1$) παρετείνετο έως το τέλος του οικονομικού έτους, η μέση ισοτιμία θα ανήρχετο σε 1,02 $.

Υπενθυμίζεται ότι τα εξοικονομούμενα ποσά που υπερβαίνουν την ατέλεια των 200 εκατ. EUR, που καθορίζεται με τους κανόνες της δημοσιονομικής πειθαρχίας, θα αποτελέσουν, στο τέλος του οικονομικού έτους, το αντικείμενο μεταφοράς προς το νομισματικό απόθεμα.

3.2.2. Η επίπτωση των διπλών τιμών

Δαπάνες, σαφώς, λιγότερο σημαντικές από εκείνες των προηγούμενων ετών θα προκύψουν από την επίπτωση των διπλών τιμών. Η κατάργηση των πράσινων τιμών οδήγησε στην εξάλειψη του αποτελέσματος των διπλών τιμών στις χώρες που μετέχουν στο ευρώ και επομένως σε σημαντικές οικονομίες.

Το κόστος της διπλής τιμής εκτιμήθηκε για το ΕΓΤΠΕ-τμήμα Εγγυήσεων κατά την κατάρτιση της διορθωτικής επιστολής σε 119 εκατ. EUR. Στη συγκυριακή αναθεώρηση του Ιανουαρίου, η επίπτωση της διπλής τιμής εκτιμήθηκε σε 193 εκατ. EUR, ήτοι σημειώθηκε αύξηση 74 εκατ. EUR.

3.3. Παράγοντες της αγοράς

3.3.1. Η υποκατηγορία 1α : παραδοσιακές δαπάνες του ΕΓΤΠΕ-τμήμα εγγυήσεων και κτηνιατρικές δαπάνες

Κεφάλαιο B1-12 : Ελαιόλαδο // - 98 εκατ. EUR

(δαπάνες : 1 805 εκατ. EUR)

(δείκτης : 1 903 εκατ. EUR)

(προβλέψεις των κρατών μελών : 1 818 εκατ. EUR)

Η υποαπορρόφηση σε σχέση με το δείκτη προκύπτει από τις λιγότερο σημαντικές δαπάνες για τις ενισχύσεις στην παραγωγή ελαιολάδου. Λόγω της αλλαγής του συστήματος των ποσοστώσεων που προβλέπει τώρα εθνικές ποσοστώσεις, το συνολικό επίπεδο των πληρωμών για την προκαταβολή είναι χαμηλότερο σε σχέση με τα προηγούμενα έτη. Η υποαπορρόφηση θα εκλείψει ενδεχομένως κατά την πληρωμή του υπολοίπου που θα πραγματοποιηθεί αργότερα στη διάρκεια του οικονομικού έτους.

Κεφάλαιο B1-14: Κλωστικά φυτά και μεταξοσκώληκες // + 48 εκατ. EUR

(δαπάνες : 754 εκατ. EUR)

(δείκτης : 705 εκατ. EUR)

(προβλέψεις των κρατών μελών : 762 εκατ. EUR)

Η υπέρβαση του δείκτη προκύπτει από την επίσπευση των πληρωμών για την ενίσχυση στο βαμβάκι. Επιβεβαιώνεται από τις προβλέψεις που ανακοινώθηκαν από τα κράτη μέλη, οι οποίες εμφανίζουν για τους προσεχείς μήνες, προσέγγιση του επιπέδου δαπανών με το επίπεδο του δείκτη.

Κεφάλαιο B1-15: Οπωροκηπευτικά // - 209 εκατ. EUR

(δαπάνες : 426 εκατ. EUR)

(δείκτης : 635 εκατ. EUR)

(προβλέψεις των κρατών μελών : 524 εκατ. EUR)

Η υποαπορρόφηση σε σχέση με το δείκτη προκύπτει από τις καθυστερήσεις των πληρωμών για τις ενισχύσεις στην παραγωγή μεταποιημένων προϊόντων με βάση τις τομάτες (λόγω κυρίως, της μεταφοράς των πληρωμών της Ιταλίας σε προσεχείς μήνες) και για τις χρηματοδοτικές αποζημιώσεις για τη μεταποίηση εσπεριδοειδών.

Κεφάλαιο B1-17: Καπνός // - 93 εκατ. EUR

(δαπάνες : 560 εκατ. EUR)

(δείκτης : 653 εκατ. EUR)

(προβλέψεις των κρατών μελών : 587 εκατ. EUR)

Η υποαπορρόφηση σε σχέση με το δείκτη προκύπτει από την καθυστέρηση πληρωμών για τις πριμοδοτήσεις της εσοδείας 1999.

Κεφάλαιο B1-21 : Βόειο κρέας // + 178 εκατ. EUR

(δαπάνες : 1 501 εκατ. EUR)

(δείκτης : 1 322 εκατ. EUR)

(προβλέψεις των κρατών μελών : 1 558 εκατ. EUR)

Η υπέρβαση του δείκτη προκύπτει :

- κυρίως, από τις προκαταβολικές πληρωμές σε σχέση με το δείκτη για τις πριμοδοτήσεις. Διαπιστώθηκε ήδη στα προηγούμενα έτη ότι τα κράτη μέλη πληρώνουν τις πριμοδοτήσεις αυτές με μη κανονικό ρυθμό και έτσι υπήρχαν, συχνά, σημαντικές αποκλίσεις μεταξύ της εκτέλεσης και του δείκτη, οι οποίες εξέλειπαν μόνο στο τέλος του Ιουνίου, που ήταν η προθεσμία πληρωμής μεγάλου τμήματος των πριμοδοτήσεων αυτών.

- από το γεγονός ότι τα κέρδη επί των πωλήσεων από τη δημόσια αποθεματοποίηση είναι χαμηλότερα από τα προβλεπόμενα. Είναι δυνατόν να προκύψουν ανάγκες μεγαλύτερες από τις εγγεγραμμένες στον προϋπολογισμό πιστώσεις.

Η υπέρβαση αντισταθμίζεται εν μέρει με υποαπορρόφηση σε σχέση με το δείκτη, δυνάμει των επιστροφών κατά την εξαγωγή. Ωστόσο, εκτιμάται ότι το επίπεδο των επιστροφών κατά την εξαγωγή θα αντιστοιχεί στο τέλος του οικονομικού έτους στις εγγεγραμμένες στον προϋπολογισμό πιστώσεις.

Κεφάλαιο B1-22 : Αιγοπρόβειο κρέας // + 86 εκατ. EUR

(δαπάνες : 571 εκατ. EUR)

(δείκτης : 485 εκατ. EUR)

(προβλέψεις των κρατών μελών : 577 εκατ. EUR)

Η υπέρβαση του δείκτη προκύπτει από επιτάχυνση της πληρωμής σε σχέση με τα προηγούμενα έτη για τη δεύτερη προκαταβολή της πριμοδότησης στην προβατίνα.

Είναι δυνατό να προκύψουν ανάγκες μικρότερες για το κεφάλαιο αυτό λόγω του καλού επιπέδου της τιμής της κοινοτικής αγοράς.

Κεφάλαιο B1-23 : Χοίρειο κρέας, αυγά και πουλερικά // + 24 εκατ. EUR

(δαπάνες : 166 εκατ. EUR)

(δείκτης : 142 εκατ. EUR)

(προβλέψεις των κρατών μελών : 168 εκατ. EUR)

Η υπέρβαση του δείκτη προκύπτει από τις μεγαλύτερες δαπάνες για τις επιστροφές κατά την εξαγωγή του χοιρείου κρέατος. Εκτιμάται ότι οι ανάγκες για το μέτρο αυτό θα υπερβούν ελαφρά τις πιστώσεις του προϋπολογισμού στο τέλος του οικονομικού έτους.

Κεφάλαιο B1-39 : Άλλα μέτρα // + 54 εκατ. EUR

(δαπάνες : 303 εκατ. EUR)

(δείκτης : 249 εκατ. EUR)

(προβλέψεις των κρατών μελών : 301 εκατ. EUR)

Η υπέρβαση του δείκτη προκύπτει από τις προκαταβολικές πληρωμές για τις γεωργονομισματικές ενισχύσεις (προσωρινό καθεστώς).

Άλλωστε, η Ιταλία πλήρωσε το Δεκέμβριο 1999 την πρώτη δόση των γεωργονομισματικών ενισχύσεων (παλαιό καθεστώς πριν από την εισαγωγή του ευρώ), που αφορά τα προγράμματα τα οποία ενέκρινε η Επιτροπή την άνοιξη του 1998. Η δόση αυτή καταλογίσθηκε στον προϋπολογισμό του οικονομικού έτους 1999 και υπερβαίνει το ποσό που διατίθεται για την Ιταλία στον προϋπολογισμό 2000. Γι´αυτό το λόγο, η Επιτροπή ζητάει από την αρμόδια για τον προϋπολογισμό αρχή μεταφορά πιστώσεων ποσού ύψους 29 εκατ. EUR από το προηγούμενο οικονομικό έτος προς το τρέχον οικονομικό έτος. Μετά την έγκριση της μεταφοράς, το ποσό των 29 εκατ. EUR θα αποδεσμευτεί από τις πιστώσεις του οικονομικού έτους 2000 και θα καταχωρηθεί στις μεταφερθείσες πιστώσεις.

Οι προβλέψεις που ανακοινώθηκαν από τα κράτη μέλη εμφανίζουν χαμηλές δαπάνες για τους προσεχείς μήνες και, κατά συνέπεια, η υπέρβαση του δείκτη θα είναι προσωρινή.

3.3.2. Η υποκατηγορία 1β : αγροτική ανάπτυξη και συνοδευτικά μέτρα

Κεφάλαιο B1-40 : Αγροτική ανάπτυξη // + 70 εκατ. EUR

(δαπάνες : 670 εκατ. EUR)

(δείκτης : 600 εκατ. EUR)

(προβλέψεις των κρατών μελών : 683 εκατ. EUR)

Η υπέρβαση του δείκτη προκύπτει από τις ελαφρά σημαντικότερες δαπάνες για τα τρία παλαιά συνοδευτικά μέτρα.

4. Συμπερασματα

Η εκτέλεση των πιστώσεων του υποτμήματος B1 του προϋπολογισμού για τον Μάρτιο 2000 (δαπάνες των κρατών μελών από τις 16 Οκτωβρίου 1999 έως τις 31 Ιανουαρίου 2000) ανέρχεται σε 22 805 εκατ. EUR, ήτοι 55,6% των πιστώσεων.

4.1. Η εκτέλεση των πιστώσεων για την υποκατηγορία 1α

Οι δαπάνες για την υποκατηγορία 1α(παραδοσιακές δαπάνες του ΕΓΤΠΕ-τμήμα εγγυήσεων και κτηνιατρικές δαπάνες) είναι, σχεδόν, ακριβώς στο επίπεδο του δείκτη, όπως ήταν, ήδη, και τον προηγούμενο μήνα.

Στο επίπεδο των κεφαλαίων, διαπιστώνεται υπέρβαση του δείκτη κυρίως για τους τομείς του βοείου κρέατος, του αιγοπρόβειου κρέατος, των κλωστικών φυτών καθώς και των γεωργονομισματικών ενισχύσεων. Αντίθετα, οι τομείς ελαιολάδου, οπωροκηπευτικών καθώς και καπνού εμφανίζουν υποαπορρόφηση των πιστώσεων σε σχέση με το δείκτη.

Σχεδόν όλες οι αποκλίσεις προκύπτουν από την επιτάχυνση των πληρωμών ή τις καθυστερήσεις πληρωμών σε σχέση με τα προηγούμενα έτη και οι αποκλίσεις μπορούν, επομένως, να θεωρούνται μόνο ως προσωρινές.

Η συγκυριακή αναθεώρηση που πραγματοποιήθηκε από την Επιτροπή με την ευκαιρία της υποβολής των προτάσεων καθορισμού των τιμών εμφανίζει, για την υποκατηγορία 1α [2], υπέρβαση των πιστώσεων στο τέλος του οικονομικού έτους, η οποία ανέρχεται σε πολλές εκατοντάδες εκατ. EUR. Ωστόσο, λαμβανομένων υπόψη των ποσών που εξοικονομήθηκαν μετά την ευνοϊκή εξέλιξη της τιμής του δολαρίου, οι δαπάνες θα πρέπει να παραμείνουν εντός του ανωτάτου ορίου της υποκατηγορίας 1α.

[2] Η συγκυριακή αναθεώρηση πραγματοποιήθηκε μόνο για τις ανάγκες της υποκατηγορίας 1α.

4.2. Η εκτέλεση των πιστώσεων για την υποκατηγορία 1β

Οι δαπάνες της υποκατηγορίας 1β (αγροτική ανάπτυξη και συνοδευτικά μέτρα) είναι κατά 70 εκατ. EUR υψηλότερες από το δείκτη. Η υπέρβαση του δείκτη προκύπτει από τις ελαφρά σημαντικότερες δαπάνες για τα τρία παλαιά συνοδευτικά μέτρα.

>ΘΕΣΗ ΠIΝΑΚΑ>